**Liepājas Universitātes pēcdoktorantu pieteikumu priekšatlases nolikums**

**Darbības programmas “Izaugsme un nodarbinātība” 1.1.1. specifiskā atbalsta mērķa “Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.2. pasākuma “Pēcdoktorantūras pētniecības atbalsts” pētniecības pieteikumu atlases kārtas pētniecības pieteikumu iesniegšanai**

|  |  |
| --- | --- |
| Specifiskā atbalsta mērķa pasākuma īstenošanu reglamentējošie Ministru kabineta noteikumi | Ministru kabineta 2016. gada 19. janvāra noteikumi Nr. 50 “Darbības programmas “Izaugsme un nodarbinātība” 1.1.1. specifiskā atbalsta mērķa “Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.2. pasākuma “Pēcdoktorantūras pētniecības atbalsts” īstenošanas noteikumi” (turpmāk – SAM MK noteikumi) |
| Liepājas Universitātes pēcdoktorantu pieteikumu priekšatlases konkursa mērķis | Atlasīt pēcdoktorantus, ievērojot SAM MK noteikumu 25.1. apakšpunktā noteiktās prasības, pētniecības pieteikumu iesniegumu sagatavošanai un pētniecības pieteikuma īstenošanai atbilstoši Liepājas Universitātes cilvēkresursu attīstības plānam un pētniecības programmai, kā prioritāras nosakot šādas jomas: informācijas tehnoloģijas, ekotehnoloģijas, inženierzinātne, sabiedrības ilgtspējīga attīstība (izglītība, veselība, sociālā labklājība), mediju māksla, letonika. |
| Finanšu nosacījumi | Atbilstoši SAM MK noteikumiemPētniecības pieteikuma maksimālais kopējais attiecināmais finansējums ir 133 806 *euro*.Ar saimniecisko darbību nesaistīta pētniecības pieteikuma ietvaros attiecināmas šādas izmaksas:* pēcdoktoranta (personāla) izmaksas līdz 2 731 *euro* mēnesī, tai skaitā valsts sociālās apdrošināšanas obligātās iemaksas un citas sociālās garantijas, kuras noteiktas normatīvajos aktos;
* vienas vienības izmaksas atbilstoši Eiropas Savienības pētniecības un inovāciju pamatprogrammas "Apvārsnis 2020" Marijas Sklodovskas-Kirī programmas "Individuālās stipendijas" noteiktajai standartlikmei – 800 *euro* mēnesī, kas ietver SAM MK 48. punkta apakšpunktos ietvertās izmaksas.

Ar saimniecisko darbību saistītam pētniecības pieteikumam attiecināmās izmaksas noteiktas SAM MK 49. punkta apakšpunktos.  |
| Pēcdoktorantu pieteikumu atlases īstenošanas veids | Atklāta pēcdoktorantu pieteikumu atlase  |
| Pēcdoktorantu pieteikumu iesniegšanas termiņš | No 2016. gada 12. septembra | līdz 2016. gada 15. oktobrim |

1. **Prasības pēcdoktorantiem**
2. Atlasē var piedalīties pēcdoktorants, kas atbilstoši SAM MK noteikumu 2.9. apakšpunktam ir Latvijas vai ārvalstu zinātnieks, kas doktora grādu ieguvis ne vairāk kā piecus gadus pirms Pēcdoktorantūras pētniecības atbalsta pētniecības pieteikumu iesniegšanas termiņa Valsts izglītības attīstības aģentūras izsludinātajā konkursā neatkarīgi no vecuma [rases](https://lv.wikipedia.org/wiki/Rase), [dzimuma](https://lv.wikipedia.org/wiki/Dzimums), [etniskās](https://lv.wikipedia.org/wiki/Etnoss) piederības, politiskās pārliecības, sociālā statusa vai citām pazīmēm (turpmāk pretendents). Šo periodu var pagarināt līdz 2 gadiem, ja personai ir pamatots iemesls: bērna kopšanas atvaļinājums vai pārejoša darba nespēja.
3. Pētniecības pieteikuma apstiprināšanas gadījumā pēcdoktorants vienlaicīgi nevar saņemt:
	1. atlīdzību šā pasākuma ietvaros un darbības programmas "Izaugsme un nodarbinātība" prioritārā virziena "Pētniecība, tehnoloģiju attīstība un inovācijas" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.1. pasākuma "Praktiskās pētniecības atbalsts" un 1.1.1.3. pasākuma "Inovācijas granti studentiem" ietvaros atbalsta finansējumu;
	2. darba samaksu citā projektā vai darbavietā, izņemot gadījumu, ja ārpus pētniecības pieteikuma īstenošanas pēcdoktoranta nodarbinātība akadēmiskajā darbā (izņemot vadošo pētnieku, pētnieku, zinātnisko asistentu) vai komersanta līgumpētījuma izpildē pilna darba laika ekvivalenta izteiksmē nepārsniedz 0,2. Šādā gadījumā nepieciešams nodrošināt atbilstošu darba laika uzskaiti, ievērojot normatīvajos aktos noteiktos nodarbinātības ierobežojumus.
4. Atlasē nevar piedalīties pēcdoktorants, kas vienreiz ir saņēmis pēcdoktorantūras pētniecības atbalsta finansējumu.
5. **Pēcdoktorantu pieteikumu iesniegšanas kārtība un iesniedzamie dokumenti**
6. Liepājas Universitāte sagatavo un izsludina pēcdoktorantu pieteikumu atlasi atbilstoši SAM MK noteikumu 21.1. apakšpunktam, publicējot pieteikumu atlases nolikumu Liepājas Universitātes mājas lapā www.liepu.lv gan latviešu, gan angļu valodā.
7. Pēcdoktorants pieteikumu iesniedz Liepājas Universitātē elektroniski (sūtot uz e-pasta adresi: guna.puce@liepu.lv), klātienē (iesniedzot Liepājas Universitātē, Lielajā ielā 14, 214. telpā darba dienās no plkst. 9.00 līdz 16.00) vai pa pastu (Lielā iela 14, Liepāja LV 3401, Latvija, ar norādi – “Pēcdoktorantu pieteikumu priekšatlasei”) no 2016. gada 12. septembra līdz 15. oktobrim.
8. Pieteikums sastāv no:
	1. iesnieguma pēcdoktorantu pieteikumu atlasei (1. pielikums);
	2. pieteikuma formas, kas atbilst daļai no “Pētniecības pieteikuma zinātniskā apraksta (*Research project proposal*)” angļu valodā (2. pielikums);
	3. Pēcdoktoranta dzīves gājuma apraksta (CV *Europass* formā angļu valodā);
	4. diploma kopijas par zinātņu doktora grāda iegūšanu;
	5. pēcdoktoranta apliecinājuma, ka pēcdoktorants iepriekš nav saņēmis atbalstu šī pasākuma ietvaros un pētniecības pieteikuma atbalsta piešķiršanas gadījumā vienlaikus nesaņems atlīdzību šā pasākuma ietvaros un darbības programmas "Izaugsme un nodarbinātība" prioritārā virziena "Pētniecība, tehnoloģiju attīstība un inovācijas" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.1. pasākuma "Praktiskās pētniecības atbalsts" un 1.1.1.3. pasākuma "Inovācijas granti studentiem" ietvaros (3. pielikums);
	6. informācijas par iespējamā sadarbības partnera gatavību piedalīties pētniecības pieteikuma īstenošanā (ja attiecināms);
	7. informācijas par iespējamo zinātnisko/tautsaimniecības konsultantu;
	8. komersanta vai komersantu koleģiālas institūcijas atzinuma par pētījuma nozīmību angļu valodā (ja attiecināms, 4. pielikums)
	9. citiem dokumentiem, kas liecina par pēcdoktoranta spējām, zināšanām un kapacitāti, tai skaitā, publikāciju kopijām vai norādēm uz vietnēm, kur tās ir publicētas, informācijas par dalību konferencēs, valodu zināšanu apliecinošiem sertifikātiem, informācijas par dalību konkursa kārtībā iegūto zinātnisko projektu realizācijā un administrēšanā, informācijas par starptautisko sadarbību un citiem dokumentiem.
9. **Pēcdoktorantu pieteikumu priekšatlases kārtība**
10. Pēcdoktorantu pieteikumu vērtēšanai ar Liepājas Universitātes rektora rīkojumu izveido vērtēšanas komisiju (turpmāk komisija), kas izvērtē pretendentu pieteikumus piecu darbdienu laikā, noformējot pēcdoktoranta pieteikuma individuālo vērtēšanas lapu katram pretendentam (5. pielikums). Komisijas sēdes tiek protokolētas.
11. Vērtējot pēcdoktoranta pieteikumu, vispirms tiek pārbaudīta pretendenta atbilstība šī nolikuma II daļas prasībām un iesniedzamo dokumentu atbilstība šī nolikuma III daļas prasībām. Ja konstatēta pretendenta un iesniegto dokumentu neatbilstība, komisija pieņem argumentētu lēmumu par pieteikuma noraidīšanu.
12. Pēcdoktorantu pieteikumu vērtēšanas kritēriji (5. pielikums):
	1. pētījuma tēmas pieteikuma izstrādes kvalitāte un zinātniskā izcilība;
	2. pētījuma tēmas pieteikuma ietekme;
	3. pētījuma plānotā īstenošana;
	4. pēcdoktoranta zinātniskā kapacitāte;
	5. pētījuma tēmas ieguldījums Latvijas viedās specializācijas stratēģijas mērķu sasniegšanā, izaugsmes prioritāšu īstenošanā vai specializācijas jomu attīstībā;
	6. pētījuma tēmas atbilstība Liepājas Universitātes pētniecības programmai, pētniecības jomām un cilvēkresursu plānam.
13. Komisija apkopo pretendentu vērtējumus, sarindojot pieteikumus prioritārā secībā, sākot ar visvairāk punktus ieguvušo. Ja ir noteiktas institūcijas prioritārās zinātnes jomas, komisija sarindo vērtējumus pa jomām, sākot ar visvairāk punktus ieguvušo.
14. Komisija pieņem lēmumu par atbalstītajiem pēcdoktorantu pieteikumiem, kas tiek virzīti pētniecības pieteikumu sagatavošanai un iesniegšanai Darbības programmas “Izaugsme un nodarbinātība” 1.1.1. specifiskā atbalsta mērķa “Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.2. pasākuma “Pēcdoktorantūras pētniecības atbalsts” pētniecības pieteikumu atlases kārtai vai to noraidīšanu saskaņā ar Liepājas Universitātes cilvēkresursu plānu, atvēlēto budžetu līdzfinansējumam, institūcijas prioritārajām zinātnes jomām.
15. Komisijas sekretārs rezultātus apkopo protokolā, kuru paraksta komisijas priekšsēdētājs.
16. Komisijas priekšsēdētājs saskaņā ar komisijas lēmumu gatavo Liepājas Universitātes rīkojumu, ko izdod Liepājas Universitātes rektors, un nodrošina komisijas lēmuma publiskošanu Liepājas Universitātes mājas lapā [www.liepu.lv](http://www.liepu.lv) latviešu un angļu valodā un konkursa rezultātu paziņošanu pretendentam atbilstoši pretendenta norādītajam saziņas veidam.
17. Pēc konkursa rezultātu apstiprināšanas Liepājas Universitāte atbilstoši SAM MK noteikumu 25.2. apakšpunktam vienojas ar atbalstīto pēcdoktorantu par pētniecības pieteikuma pētījuma saturu, tehniskās un finansiālās sadarbības nosacījumiem, sadarbības partnera izvēli, pušu tiesībām, pienākumiem un atbildību, pētniecības pieteikuma rezultātu izmantošanas, ieviešanas, publicitātes un komercializācijas nosacījumiem, kopīgi ar pēcdoktorantu sagatavo pētniecības pieteikuma iesniegumu un iesniedz Darbības programmas “Izaugsme un nodarbinātība” 1.1.1. specifiskā atbalsta mērķa “Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.2. pasākuma “Pēcdoktorantūras pētniecības atbalsts” pētniecības pieteikumu atlases kārtai.
18. Ja piecu darbdienu laikā pirms pētniecības pieteikuma iesniegšanas termiņa attiecīgajai pētniecības pieteikumu atlases kārtai nav izdevies vienoties par šī nolikuma 14. punktā paredzētajām darbībām vai no pretendenta puses nav izpildīts kāds no vienošanās punktiem, kas attiecas uz pieteikuma sagatavošanu, Liepājas Universitātes rektors vai rektora pilnvarota persona atsaka pētniecības pieteikuma iesniegšanu pieteikumu atlases kārtai, par to rakstiski informējot komisiju un pretendentu. Komisijas sekretārs informāciju apkopo protokolā, kuru paraksta komisijas priekšsēdētājs.
19. Ja Liepājas Universitātes rektors vai rektora pilnvarota persona uzskata, ka desmit darbdienas pirms iesniegšanas termiņa pētniecības pieteikumu atlases kārtai nav saņemts kvalitatīvi sagatavots “Pētniecības pieteikuma zinātniskais apraksts (*Research project proposal*)” angļu valodā, viņš lūdz komisijas viedokli šajā jautājumā. Komisija atkārtoti izvērtē “Pētniecības pieteikuma zinātnisko aprakstu (*Research project proposal*)” angļu valodā, argumentēti apstiprinot vai noraidot apgalvojumu par nekvalitatīvi sagatavotu “Pētniecības pieteikuma zinātniskajam aprakstam (*Research project proposal*)” angļu valodā. Ja komisija apstiprina, ka “Pētniecības pieteikuma zinātniskais apraksts (*Research project proposal*)” angļu valodā nav sagatavots kvalitatīvi, Liepājas Universitātes rektors vai rektora pilnvarota persona atsaka pētniecības pieteikuma iesniegšanu pieteikumu atlases kārtai, par to informējot komisiju un pretendentu. Komisijas sekretārs informāciju apkopo protokolā, kuru paraksta komisijas priekšsēdētājs.

**Pielikumi:**

1. pielikums. Iesniegums pēcdoktorantu pieteikumu atlasei;
2. pielikums. Pētniecības tēmas pieteikuma zinātniskais apraksts ar aizpildīšanas metodiku, kas ir daļa no “Pētniecības pieteikuma zinātniskai apraksts (*Research project proposal*)”;
3. pielikums. Apliecinājums, ka pēcdoktorants iepriekš nav saņēmis atbalstu šī pasākuma ietvaros un pētniecības pieteikuma atbalsta piešķiršanas gadījumā vienlaikus nesaņems atlīdzību šā pasākuma ietvaros un darbības programmas "Izaugsme un nodarbinātība" prioritārā virziena "Pētniecība, tehnoloģiju attīstība un inovācijas" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.1. pasākuma "Praktiskās pētniecības atbalsts" un 1.1.1.3. pasākuma "Inovācijas granti studentiem" ietvaros;
4. pielikums. Komersanta vai komersantu koleģiālas institūcijas atzinums par pētījuma nozīmību.
5. pielikums. Vērtēšanas kritēriji pēcdoktorantu pieteikumu priekšatlasei.